مرکز المملکہ

مركز المملکہ یا کنگڈم سینٹر سعودی عرب کے دار الحکومت ریاض میں واقع ملک کی بلند ترین عمارت ہے جسے دنیا کی خوبصورت ترین عمارتوں میں سے ایک شمار کیا جاتا ہے۔ 302 میٹر (992 فٹ) بلند یہ عمارت دنیا کی بلند ترین عمارات کی فہرست میں 25 ویں نمبر پر ہے۔ برج 94 ہزار 230 مربع میٹر پر جبکہ کل عمارت 3 لاکھ مربع میٹر پر پھیلی ہوئی ہے۔

مركز المملکہ سعودی شہزادے الولید بن طلال بن عبد العزیز السعود کی ملکیت ہے۔ اس منصوبے پر کل 1.717 ارب سعودی ریال کی لاگت آئی۔ برج کا سنگ بنیاد 1999ء میں رکھا گیا اور 2002ء میں پایہ تکمیل پر پہنچا۔ برج شہر کے مرکز میں شاہراہ شاہ فہد اور کوچہ العروبہ کے درمیان ریاض کے ابھرتے ہوئے کاروباری مرکز اولایا میں واقع ہے۔

مركز المملکہ 2002ء میں ایمپورس اسکائی اسکریپر ایوارڈ جیت چکا ہے جس میں اس کے منفرد اور دلکش ڈیزائن کو سراہا گیا۔

عمارت میں دفاتر اور خریداری کے مراکز کے علاوہ ہوٹل اور رہائشی اپارٹمنٹ بھی واقع ہیں۔

اس میں واقع مسجد دنیا کی بلند ترین مسجد بھی واقع ہے جبکہ اس کی ایک اور خصوصیت اس چھت کے دونوں سروں کے درمیان واقع پل ہے جہاں سے پورے ریاض کا دلکش نظارہ دیکھا جا سکتا ہے۔

 مزید دیکھیے 
 برج الفیصلیہ
 ابراج البیت

 حوالہ جات 

زمرہ:2002ء میں مکمل ہونے والی عمارات و ساخات
زمرہ:300 اور 349 میٹر کے درمیان فلک بوس عمارتیں
زمرہ:بلند عمارات
زمرہ:سعودی عرب
زمرہ:سعودی عرب کی فلک بوس عمارات
زمرہ:2002ء میں پایہ تکمیل تجارتی عمارات
زمرہ:کامنز زمرہ جس کا ربط ویکی ڈیٹا پر ہے
زمرہ:سعودی عرب میں 2002ء کی تاسیسات
زمرہ:سعودی عرب میں فلک بوس رہائشی عمارتیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:ریاض میں عمارات و ساخات
زمرہ:سعودی عرب میں فلک بوس ہوٹل